**ÁLTALÁNOS SZERZŐDÉSI FELTÉTELEK**

**DELTA CSOPORT HASZNÁLT JÁRMŰ FELVÁSÁRLAÁSAIRA**

**OLVASSA EL FIGYELMESEN: A FÉLKÖVÉR BETŰVEL ÉS ALÁHÚZÁSSAL MEGJELÖLT SZÖVEGRÉSZEK JELENTŐSEN ELTÉRNEK A JOGSZABÁLYI RENDELKEZÉSEKTŐL VAGY A PIACON KIALAKULT ÜZLETI GYAKORLATTÓL**

**FOGALMAK**

Az ÁSZF-ben az alábbi fogalmak az alábbi jelentéssel bírnak:

**Delta csoport:** A következő vállalatok: Delta-Truck Kft, Delta-Truck s.r.o, Viarent Ceska Republila s.r.o, Delta Truck France, Viarent Gmbh.

**Delta:** jelenti a Delta csoport tagjainak bármelyikét.

**ÁSZF:** a Delta használt járművek Felvásárlására vonatkozó szabályok összessége, melyet a Delta az Eladó közreműködése nélkül egyoldalúan határozott meg.

**Felvásárlás:** A Delta csoport tevékenysége, melynek célja Járművek tulajdonjogának megszerzése azok továbbértékesítése érdekében.

**Eladó:** az a személy, aki Jármű eladása céljából veszi igénybe a Delta Felvásárlási tevékenységét függetlenül attól, hogy az adásvétel létrejön vagy sem.

**Vevő:** az a személy, aki a Jármű továbbértékesítése során a Deltának a Járműért Vételárat fizet és az Eladó Járműve feletti rendelkezési jogot megszerzi.

**Jármű:** a professzionális célra használt gépjármű, melyet erőgép működtet, így a tehergépkocsi vagy vontató vagy nyergesvontató, továbbá az is, amelyben nincsen erőgép: pótkocsi, félpótkocsi és járműszerelvény. Az ÁSZF szerint a Jármű minden esetben használt jármű. **Használt** az a Jármű, amelynek első forgalomba helyezésétől több, mint 6 hónap eltelt vagy több, mint 6000 km-t tett meg, amelyik hamarabb következik be.

**Jármű leírás:** a Járműre vonatkozó, az Eladó által visszaidézhetően rögzített információk összessége.

**Dokumentáció:**

* a Jármű gyártmányával, működésével, forgalomban tartásával összefüggő adatokat, információkat igazoló dokumentumok, különösen: Jármű használati utasítása, garancia dokumentációja, műszaki leírása, karbantartásokat tartalmazó igazolásai, stb.
* a Jármű tulajdonjogának átruházásához vagy forgalomba helyezéséhez szükséges, az Eladó által rendszerint rendelkezésre bocsátandó dokumentumok összefoglaló elnevezése.

Nem része a Jármű Dokumentációjának a Járműnek az Európai Unión kívüli harmadik állam szabályai által meghatározott a tulajdonjog megszerzéséhez és/vagy forgalomba helyezéshez szükséges további dokumentum.

**Felülvizsgálat**: a Jármű felvásárlása előtt **a** Delta által közzétett szempontoknak megfelelő Jármű vizsgálat.

**Felülvizsgálati díj: az Eladó által a Deltának a Jármű műszaki felülvizsgálatáért fizetendő díj.**

**Jótállás (Warranty):** a Jármű gyártója által a Járműre vállalt az a kötelezettség, mely szerint a gyártó köteles helytállni a hibás teljesítésért. A gyártó jótállása a ÁSZF hatályán kívül esik. A Delta a ÁSZF alapján nem vállalt és nem tartozik jótállással.

**Nap:** naptári nap, amely a Delta letelepedési helye szerinti időzóna a naptári nap első óra kezdetével kezdődik és a nap utolsó órájának a végével fejeződik be.

**Munkanap:** Magyarország jogszabályai szerinti munkanap.

1. **ELADÓ SZEMÉLYE, KÉPVISELET, NYILATKOZAT**
2. **Delta nem köt szerződést fogyasztóval.**
	1. Eladó kizárólag az a személy lehet, aki
	* az Európai Unió valamely tagállamában bejegyzett és működő jogi személy és
	* cégállapota, adószáma, tevékenysége és képviselője az Európai Unió hivatalos, erre szolgáló weboldalán (EU Cégnyilvántartás) keresztül ellenőrizhető (ÁSZF hatálybalépésekor: e-justice.europa.eu), továbbá
	* nem áll csőd- vagy felszámolási illetőleg saját tagállama vagy a Delta-truck állama szerinti fizetésképtelenségi eljárás alatt.
	1. Ha a Vevő Magyarországon az egyéni vállalkozók nyilvántartásában ellenőrizhető működő egyéni vállalkozó, és a nyilvántartás szerint tevékenységét folytatja (nem szünetelteti, nem szűntette meg), Eladó köteles bejelenteni, ha fogyasztó, a Delta vélelmezi, hogy Eladó nem fogyasztó, ÁSZF hatályba lépésekor: https://www.nyilvantarto.hu/evny-lekerdezo/
3. Az Eladót a szerződéskötéskor a törvényes képviselője képviseli, ezt a Delta ellenőrizi a rendelkezésre álló nyilvántartásokban, a képviselő személyazonosságának igazolásával és a az aláírás mintájával!
4. Eladó a képviseletére meghatalmazást adhat. A meghatalmazás javasolt mintája a ÁSZF melléklete. A Delta a szerződéskötéshez kizárólag az eredeti meghatalmazást fogadja el! A meghatalmazott bármilyen nyilatkozatot megtehet, kivéve, ha a meghatalmazásból kiderül, hogy milyen körben NEM jogosult eljárni. Minden más esetben vélelmezni kell, hogy ha valaki eljár az Vevő képviseletében, az erre jogosult.
5. A törvényes képviselőnek és a meghatalmazottnak felhívásra igazolnia kell a személyazonosságát.
6. Eladó kapcsolattartási címe az a cím, amelyet az Eladó kapcsolattartási címként megjelölt, ha ezt nem jelöli meg, akkor az a cím, amelyről az Eladó a kapcsolatot kezdeményezte.
7. **Eladó köteles a Delta ajánlattételéhez e-mail címét megadni!**
8. **DELTA**
	1. A Deltát azok a személyek képviselik, akik az ügyfélfogadásra nyitva álló telephelyeken és az elektronikus kapcsolattartás során szokásosan eljárnak
	2. A Deltánál azok jogosultak az adásvételi szerződések aláírására, akik a törvényes képviselőtől a használt jármű adásvételi szerződések aláírására írásbeli meghatalmazással rendelkeznek.
	3. A Delta kapcsolattartási címe a Delta által nyilvánosan megadott (hirdetés, honlap, kereskedők által átadott névjegyek stb.) email cím, és/vagy amelyet a Delta Felvásárlások üzletágban működő alkalmazottai szokásosan használnak.
9. **NYILATKOZATOK**
	1. A felek napi kapcsolattartása e-mail vagy a Delta csoport platformjai, melyeken üzenetváltás történik.
	2. A szerződéseket a Felek aláírják. A Delta elfogadja a következőket az Eladótól: a nyilatkozatot szkennelve visszaküldi és az aláírásra jogosult aláírásmintáját mellékeli, a személyazonosságát igazolja, és az eredeti okirat beérkezik az elektronikus megküldéstől számított 3 munkanapon belül.
	3. Az eredeti iratokat be kell várni, azok beérkezéséig az adásvétel függőben van. Ha az iratok nem érkeznek meg, akkor az adásvétel nem jön létre. Ha az eredeti irattal kapcsolatban a Deltának alapos kétsége merül fel, elállhat az ügylettől.
	4. A kapcsolattartás nyelve magyar vagy angol. A szerződések nyelve a magyar. Az ÁSZF angol nyelvű fordítása a Delta honlapjain elérhető, vita, ellentmondás vagy eltérés esetén az ÁSZF magyar szövege az irányadó.
10. **JÁRMŰVEK FELVÁSÁRLÁSÁRA VONATKOZÓ SZABÁLYOK**
11. **FELVÁSÁRLÁS ÁLTALÁNOS SZABÁLYAI**
	* a Delta az Európai Unióban belföldiként forgalomba helyezett használt járműveket szerez be
	* **Az Eladó felelőssége, hogy átadja a Jármű Leírását és a Dokumentációt a Deltának**
	* Minden hiányosság, eltérés az Eladó felelőssége akkor is, ha az Eladó nem tudott az eltérésről
	* a Delta saját telephelyén szemrevételezéssel ellenőrzi a Járművet a Felülvizsgálattal mielőtt ajánlatot tesz,
	* **Delta Felülvizsgálat esetén Felülvizsgálati Díjat kérhet**
	* a Delta elkészíti adásvételi szerződés tervezetét melyet e-mailen elküld vagy személyesen átad Eladónak
	* az adásvételi szerződés a Delta egyedi ajánlata, amely tartalmazza a Jármű vételárát
	* **A DELTA JÁRMŰ VÉTELÁRÁT AZ AZONNALI FIZETÉSÉRE FIGYELEMMEL HATÁROZZA MEG,**
	* **A DELTA AZ AJÁNLATÁT LEGALÁBB 2 MUNKANAPIG FENNTARTJA**
	* **a Delta csak olyan Járműre tesz ajánlatot, amely az ajánlatkor és az ajánlati kötöttség időtartama alatt a Delta telephelyén áll, mert a Deltának kockázatos a Jármű állapotának megváltozása**
	* **AZ ELADÓ FELADATA, HOGY A DELTA ÁLTAL ADOTT AZ ÁRAJÁNLATOT ELLENŐRIZZE ÉS HASONLÍTSA ÖSSZE AZ AJÁNLAT ELFOGADÁSA ELŐTT A PIACON ELÉRHETŐ ÁRAKKAL**
	* **az adásvételi szerződés írásban papíron jön létre**
	* **a Delta az Eladót követően írja alá az adásvételi szerződést**
	* **a Delta per-teher és igénymentes Járműre köt adásvételi szerződést.**
	* **A Delta írásban vállalhatja az adásvételi szerződés alapján a Jármű tehermentesítését**
	* **a tehermentesítésre az Eladó meghatalmazást ad a Deltának**
	* Delta kizárólag a Vételárból tehermentesíti a Járművet, akkor, ha a Jármű Vételára erre 100%-ban fedezetet nyújt
	* a tehermentesítés esetében a Vételárat elsődlegesen a tehermentesítésre kell fordítani
	* **ha a Delta a tehermentesítés során a Vételár terhére kifizetést teljesít a teher jogosultjának, akkor az Eladó nem állhat el az adásvételtől,**
	* **Ha a Járműre vonatkozó teher meghaladja a Vételárat, akkor a teherre vonatkozó értesítés Deltához történő megérkezése az adásvételi szerződés bontó feltétele**
	* **a Vételár vagy Vételár hátralék Eladó részére történő kifizetésére kizárólag a tehermentesítés igazolása után kerül sor**
	* a Delta a Jármű tulajdonjogát a Vételár megfizetésével szerzi meg.
12. **Eladó felelőssége**
	1. **Az Eladó a Delta szolgáltatását a saját kockázatára és felelősségére veszi igénybe, a Deltával saját felelősségére köt szerződést.**
	2. **Eladó köteles ellenőrizni minden adatot a Jármű Leíráshoz, ezeket valósan és teljes körűen kell megjelölni. A Jármű Leírást egyértelműen kell elkészíteni, a kockázatokat a Jármű Leírásban meg kell jelölni.** Ilyen különösen:
* nagy igénybe vétellel együttjáró használat,
* túlterhelés
* rendeltetésellenes használat
* átalakítás
* sérülés, baleset akkor is, ha javították,
* km óra állás vagy ennek manipulálására utaló jelek
* rejtett hibákra utaló jelek,
* karbantartási hiányosságok,
* a Dokumentáció hiányosságai.
	1. Eladó felel azért, hogy a Járművet a Delta telephelyére szállítsa.
	2. Az Eladó csak olyan Járművet adhat el, amelynek tulajdonosa, és ezt Dokumentációval igazolja, ezért Eladó garanciával tartozik.
	3. **Eladó a Jármű tulajdonjogának átruházásával átruházza a Deltára és annak Vevőjére a Járműre vonatkozó, őt a gyártóval, korábbi eladóval szemben megillető jótállási és/vagy szavatossági jogokat külön nyilatkozat nélkül is, azonban ez nem érinti az Eladót terhelő szavatossági és kártérítési kötelezettséget.**
1. **Eladó szavatossága, kártérítési felelőssége**
	1. Eladó felel a hibás teljesítésért. Eladó kellék- és jogszavatossággal tartozik. A szavatosság időtartama a Vételár kifizetésétől számított 1 (egy) év.
	2. **A Delta az őt megillető szavatossági jogok közül szabadon választhat, azok sorrendjéről saját maga dönt.**
	3. **Az Eladó felel a rejtett hibákért is. Eladó nem hivatkozhat az avulásra, hibajavítás esetén a teljes javítási költség megtérítésére köteles.**
	4. Hibás teljesítésről a Delta a hiba ismertté válásától számított 15 napon belül köteles az Eladót értesíteni az összes ismertté vált információval.
	5. **A kellékhiba akkor válik ismertté, amikor a Jármű hibáját szakszervíz diagnosztizálja továbbá a Deltát értesítik. A diagnosztizálást követően a javítás megkezdhető, ha a szakszervíz ajánlatot ad, és ezt a Delta elfogadja.**
	6. **Hibás teljesítés esetén a Delta jogosult az elállásra vagy választása szerint a Jármű Vételárának leszállítására (továbbiakban: Árleszállítás) ajánlatot tehet az Eladónak.**
* **Az Árleszállításkor a Delta saját piaci tapasztalatát kell a piacon kialakult gyakorlatnak tekinteni vagy a Jármű javítási költségei alapján kell kalkulálni. A javítási költséget a Jármű eladásának célországát alapul véve kell meghatározni.**
* **A Delta elállásának különösen akkor van helye, ha a Delta szerint a hiba lényeges, és a piacon kialakult gyakorlat szerint vagy az Árleszállításról nem tudtak megállapodni a felek 15 napon belül. Vita esetén az Eladó nem állhat el az adásvételtől**.
	1. **Az Árleszállítást vagy elállást e-mailen kell közölni. A közléstől számított 5 munkanapon belül Eladó köteles a Jármű Vételárát vagy Árleszállítás szerinti vételár-különbözetét visszafizetni a Deltának. A Járművet ezt követő 5 munkanapon belül kell visszaadni. Elállás esetén a Deltát a Díja és Költségtérítése is megilleti. A Deltának zálogjoga van az elállással érintett Járműre a követelései erejéig.**
	2. **Hibás teljesítés esetén a Delta a hibát maga is kiküszöbölheti. A hibát a Jármű szétszerelésekor film, illetve fotófelvételen rögzíti, kivéve, ha a Járművet a Deltától független szakszervíz javítja, ebben az esetben elegendő a munkalap. Az alkatrészek megőrzésére a Delta nem köteles.**
	3. **A hiba elhárításával nem kell bevárni az Eladó nyilatkozatát.**  Ha a hiba elhárítása a Delta saját szerviz műhelyében történik, a saját megrendelőivel szemben általánosan alkalmazott árat számítja fel, a független szervízek általános árszabását kell alkalmazni **A letelepedési helyétől eltérő államban az ottani árakat kell felszámítani.** A Jármű gyártója általa adott jótállás és kiterjesztett jótállás alatt a Márkaszervíz szolgáltatását kell igénybe venni, más esetben a leggyorsabb szolgáltatást jogosult a Delta igénybe venni.
	4. **Eladó köteles a hibás teljesítéssel összefüggő károkat is megtéríteni a Deltának ide értve különösen a Delta elmaradt hasznát, bevételkiesését, szállítási és más költségét illetve a Deltával szemben harmadik személyek által érvényesített igényeket is.**
	5. **Delta jogosult az Eladóval szemben őt megillető igényeit engedményezni a Vevőre.**
1. **Eladó elállási joga**

**Eladó kizárólag akkor állhat el az adásvételi szerződéstől, ha a Delta az adásvételi szerződést az ÁSZF-ben meghatározott okból súlyosan megsérti vagy arra az ÁSZF jogot ad Eladónak. Az adásvételi szerződés súlyos megsértésének minősül, ha a Delta**

* **nem fizeti meg a Jármű Vételárát rá irányadó határidőben és késedelme meghaladja a rá irányadó határidő kétszeresét**
* **a Delta csőd vagy felszámolás, illetve bármely fizetésképtelenségi eljárás hatálya alatt áll vagy ezen e körülmények bármelyike következett be az adásvétel teljesítse előtt.**
1. **A Delta Jogai és Felelőssége a Felvásárlásek során**
	1. **A Delta jogosult a Felülvizsgálati díjat kérni az Eladótól, ha Felülvizsgálatot végez.**
	2. **A Delta nem felelős a Jármű állapotáért, ha eltér a Jármű Leírásától, és ez Felülvizsgálatból nem állapítható meg. Delta nem felel, ha az Eladó tájékoztatása nem volt teljes körű vagy valós, különösen a Járműnek van rejtett hibája illetőleg a Jármű valós km óra állása nem azonos a Jármű Leírásban meghatározottaknak vagy más eltérés van.**
	3. A Delta a Jármű a Dokumentációt szemrevételezéssel vizsgálja meg.
	4. A Delta nem felel azért, ha az Eladó hiányos, pontatlan vagy valótlan információt ad
	5. **A Delta az Eladóval szemben kizárólag a Járműben vagy a szolgáltatásaiban bekövetkezett károkért felel.**
	6. **A Delta nem felel a közvetett károkért.** Közvetett a kár, ha az nem a Delta szolgáltatásának eredménye. Közvetett kár különösen: termelés- vagy bevételkiesés, elmaradt haszon vagy a harmadik személyek Eladóval szemben érvényesített igénye.
	7. **Ha a Delta a Járművet továbbértékesíti, akkor a Delta átruházza a Vevőre az Eladóval szemben őt megillető szavatossági jogokat.**
	8. **Ha a Járműre nem jön létre adásvételi szerződés, akkor 2 napon belül kell a Járművet elszállítani. Ha a szerződés meghiúsul, illetve az Eladó visszavásárolja a Járművet, akkor 15 napon belül a Járművet el kell szállítani, különben a Delta ezt követően minden napra tárolási díjat számít fel. A kézizálogjog idejére is tárolási díjat kell fizetni. A tárolási díj a tárolás első 10 napjában napi 40 Eur, a 11. naptól napi 60 Eur áfa nélkül.**
2. **Ellenérték, Számlázás és fizetés, a Delta csoport vállalatai közötti szabályok**
	1. **A Delta választásától függően a fizetendő vételárat Eur-ban vagy forintban határozza meg. A Delta kizárólag akkor fizeti a vételárat Eur pénznemben, ha ezt írásban megjelöli az adásvételi szerződésben.**
	2. **Ha a Vételárat a Delta forintban határozza meg, de EUR pénznemben kell a Vételárból Járművet tehermentesíteni, akkor a tehermentesítés napján a Delta bankja által adott Eur eladási áron kell forintra átszámítani a tehermentesítés összegét, és forintban kell beszámítani a vételárba, kivéve, ha a Vételár is EUR-ban van meghatározva.**
	3. A Delta a tehermentesítésre fizetett összeget a Vételárba beszámítja.
	4. A Delta teljesítési igazolás nélkül nem fizet, a teljesítési igazolás akkor állítható ki, ha a Jármű a Delta telephelyén van és tehermentes vagy a tehermentesítésről a Delta, az Eladó és a Hitelező megállapodtak.
	5. A Delta csoport vállalatai jogosultak egymás között a szerződések átruházására.
	6. A Delta megjelöli a Delta csoport vállalatát, akire a számlát ki kell állítani, és a szükséges adatokat is megadja,
	7. A teljesítés helyeként az Eladó nevére szóló bankszámla és letelepedési helyének megfelelő teljesítési hely adható meg.
	8. Az Eladó a számláján köteles a kért adatokat pontosan feltüntetni, beleértve az áfát is, ha ez alkalmazandó.
	9. **A Delta elektronikus számlát vár el. A papír számla esetén a Delta bevárja a fizetéssel az eredeti számlát. A számla ellenőrzésre 2 munkanapja van a Deltának. A Delta visszautasítja azt a számlát, ami nem helyesen lett kiállítva.**
	10. A számlát a következő címre kell megküldeni: penzugy@delta-truck.hu ; postán 2310- HU Delta-truck Kft. Szigetszentmiklós Leshegy utca 13.
	11. **Ha Eladó számláz, a Delta kifogásolhatja az áfa szabályt, ha az nem helyes. A Delta az áfához adatokat kérhet az Eladótól, az Eladó ezt köteles megadni. Delta kétség esetén mindig a szigorúbb szabályokat alkalmazza.**
	12. **Ha a Járműre vonatkozó adásvételi szerződés megszűnik vagy meghiúsul, akkor az Eladó minden, a Delta által részére fizetett összeget köteles visszafizetni.**
	13. **Ha a Delta bármely kifizetést teljesít a Járműre vonatkozóan -ideértve annak tehermentesítését is -, akkor az Eladóval szemben keletkező követelései biztosítására az Eladóval szemben kézi zálogjogot alapít a Járműre annak birtokba vételével egyidejűleg a birtokba adási jegyzőkönyvbe foglalva. Kézizálogjog esetén a Járművet az összes tartozás kifizetése után lehet kiadni.**
	14. A Delta a számla kiállítása után a teljesítésre azonnal köteles. A Delta tehermentesítés esetén a tehermentesítés után azonnal köteles az Eladót megillető vételárrész kifizetésére.
	15. Teljesítés akkor történik készpénzben, ha pénzmosás megelőzésére és megakadályozására vonatkozó jogszabályok ezt lehetővé teszik, minden más esetben banki átutalással történik a teljesítés
	16. A Delta az Eladó bankszámlájára teljesít kivéve, ha az Eladó hitelt érdemlő eredeti okirattal igazolja, hogy a Vételár összegét engedményezte.
	17. A Delta előteljesítésre jogosult.
	18. Az Eladó nem jogosult beszámításra.
3. **Alkalmazandó Jog és Joghatóság, Bizonyítékok**
4. **A jogvitákban kizárólag a magyar jog és kizárólag a Delta jelen ÁSZF-je alkalmazható. A jogvitákban kizárólag a magyar rendes bíróságok járnak el.**
5. **Más személyek általános szerződési feltételei nem alkalmazhatóak. Több általános szerződési feltétel nem alkalmazható párhuzamosan.**
6. **Az ÁSZF közzétételétől minden korábbi nyilatkozat helyébe az ÁSZF lép, nem alkalmazandóak a korábbi szóbeli megállapodások, írásbeli megállapodások, felek közötti vagy általánosan kialakult üzleti gyakorlat.**
7. A Delta által használt útmutatók és gyakran ismételt kérdések nem lépnek a ÁSZF helyébe, nem egészítik ki a ÁSZF-t. Az útmutatók és a GYIK, valamint a ÁSZF közötti eltérés esetében a ÁSZF-t kell alkalmazni.
8. Nyilvántartás, információk kezelése
* A Delta a Felvásárlásra vonatkozó minden információt megőriz az elévülési idő elteltéig, ha a számviteli vagy adójogszabályok miatt ennél hosszabb ideig szükséges, akkor a Delta az abban meghatározott időtartam elteltig őrzi ezeket.
* **A Delta levelezési rendszerét, nyilvántartásait és ezek tartalmát kell az irányadónak tekinteni a felek vitája esetén. Ezzel szemben az Eladónak kell kétséget kizáróan bizonyítani ennek ellenkezőjét.**
1. **Vis maior**

A Vis Maior Eseményt jelent bármely olyan esemény vagy körülmény, amelynek következtében bármely Fél képtelen arra, hogy a jelen ÁSZF-ből vagy az azon alapuló bármely szerződésből vagy kötelemből származó valamely kötelezettségét teljesítse, és amely esemény vagy körülmény az érintett Fél által nem befolyásolható, de bármely esetben kizárólag akkor, ha az nem a Félnek a kötelezettségei megszegéséből, vagy bármely egyéb gondatlan magatartásából, szerződésszegéséből, cselekményéből vagy mulasztásából adódik és nem azok bármelyikének tulajdonítható; és az attól függetlenül következett be, hogy a Fél betartotta mind a ÁSZF- alapján, mind az adásvételi szerződésen alapuló kötelezettségeit; és a fenti események bármelyikének bekövetkezte ténylegesen és jelentős mértékben hátráltatja a Felet a kötelezettségei teljesítésében.

Felek nem felelősek kötelezettségeik teljesítésének elmulasztásáért mindaddig, ameddig Vis Maior miatt akadályoztatva vannak. Ha olyan esemény következik be, amelyet a bármelyik Fél Vis Maiornak tekint - és ha ezen esemény hátráltatja őt szerződéses kötelezettségeinek teljesítésében - akkor az érintett Fél köteles értesíteni a másik Felet, és minden tőle telhetőt köteles elkövetni a szerződéses kötelezettségei teljesítésének folytatása érdekében, mindaddig, amíg erre észszerűen lehetőség van, és a felek kötelesek együttműködni a Vis Maior következmények elhárításában.

Szigetszentmiklós, 2025. március 01.